Държавен вестник, бр. 51, 2016 г., стр. 51

БРОЙ  51	
Д Ъ Р Ж А В Е Н  В Е С Т Н И К 	
СТР.  51  
ВИСШ СЪДЕБЕН СЪВЕТ
ПРАВИЛНИК
за организация на дейността на Висшия съ­
дебен съвет и неговата администрация
Г л а в а  п ъ р в а
ОБЩИ ПОЛОЖЕНИЯ
Чл. 1. С този правилник се уреждат орга­
низацията на дейността на Висшия съдебен 
съвет (ВСС), структурата, функциите и органи­
зацията на работа на неговата администрация.
Чл. 2. (1) Висшият съдебен съвет е посто­
янно действащ орган, който представлява 
съдебната власт, осигурява и отстоява нейната 
независимост.
(2) Дейността на ВСС се осъществява на 
принципите на законност, независимост, съраз­
мерност, истинност, равенство, самостоятел­
ност и безпристрастност, бързина, достъпност, 
публичност и прозрачност, последователност 
и предвидимост.
(3) Висшият съдебен съвет е юридическо 
лице със седалище в София. Той осъществява 
правомощията си чрез пленум, съдийска и 
прокурорска колегия и се представлява от 
един от изборните му членове, определен с 
решение на пленума на Висшия съдебен съвет.
(4) Висшият съдебен съвет има кръгъл 
печат с изображение на герба на Република 
България и с изписани думите „Република 
България. Висш съдебен съвет“.
Чл. 3. (1) Висшият съдебен съвет се състои 
от двадесет и пет членове, избрани по реда 
на Конституцията на Република България и 
Закона за съдебната власт (ЗСВ).
(2) Членове на ВСС по право са председа­
телят на Върховния касационен съд, предсе­
дателят на Върховния административен съд 
и главният прокурор.
(3) Единадесет от членовете на Висшия съ­
дебен съвет се избират от Народното събрание, 
от които шестима – за съдийската колегия, и 
петима – за прокурорската колегия.
(4) Органите на съдебната власт избират 
от своя състав единадесет членове на Висшия 
съдебен съвет, както следва:
а) съдиите избират от своя състав шестима 
членове за съдийската колегия;
б) прокурорите избират от своя състав 
четирима членове за прокурорската колегия;
в) следователите избират един член за 
прокурорската колегия.
(5) Мандатът на изборните членове на ВСС 
е пет години. Те не могат да бъдат преизбирани 
веднага след изтичане на този срок.
Чл. 4. (1) При осъществяване на своите 
правомощия ВСС взаимодейства с президента 
на Република България, Народното събрание, 
Конституционния съд, Министерския съвет, 
министъра на правосъдието и администра­
цията на Министерството на правосъдието, 
както и с други централни и териториални 
органи на изпълнителната власт.
(2) Висшият съдебен съвет осъществява 
сътрудничество със съсловните организации 
на съдиите, прокурорите и следователите, на 
съдебните служители, с други юридически 
лица с нестопанска цел с дейност в областта 
на правосъдието и с Гражданския съвет.
(3) При осъществяване на своите право­
мощия ВСС се подпомага от администрация.
Г л а в а  в т о р а
ВИСШ СЪДЕБЕН СЪВЕТ
Раздел I
Правомощия на пленума на Висшия съдебен 
съвет
Чл. 5. Пленумът на Висшия съдебен съвет 
се състои от всички членове на съвета.
Чл. 6. Пленумът на Висшия съдебен съвет:
1. приема проекта на бюджета на съдеб­
ната власт; 
2. приема решение за прекратяване на 
мандата на изборен член на Висшия съде­
бен съвет при условията на чл. 130, ал. 8 от 
Конституцията;
3. организира квалификацията на съдиите, 
прокурорите и следователите;
4. изслушва и приема годишните доклади 
на органите на съдебната власт по чл. 84, т. 16 
от Конституцията;
5. управлява недвижимите имоти на съ­
дебната власт;
6. прави предложение до президента на 
Република България за назначаване и ос­
вобождаване на председателя на Върховния 
касационен съд, председателя на Върховния 
административен съд и на главния прокурор;
7. по предложение на една от колегиите 
след съгласуване с министъра на правосъ­
дието или по предложение на министъра на 
правосъдието, а по отношение на военните 
съдилища – след съгласуване с министъра на 
отбраната, определя броя, съдебните райони 
и седалищата на районните, окръжните, во­
енните, административните и апелативните 
съдилища и прокуратури, създава и закрива 
съдилища и прокуратури, променя тяхното 
седалище и определя населените места, в 
които се разкриват териториални отделения 
към съответния районен съд и към съответ­
ната районна прокуратура; 
8. по предложение на една от колегиите 
след съгласуване с административните ръ­
ководители на органите на съдебната власт 
определя броя на съдиите, прокурорите и 
следователите във всички съдилища, прокура­
тури и следствени отдели съобразно степента 
на натовареност;